jkorsvik/nowiki_second_scrape_merged huggingface dataset:
Piero Vettori

Piero Vettori (1499–1585) var en italiensk humanist og filosof.


== Liv og virke ==
Vettori ble født inn i en florentinsk adelsfamilie og studerte filosofi og klassisk filologi i Pisa og Firenze. I 1538 aksepterte han et tilbud fra hertug Cosimo I de' Medici om en undervisningspost i klassiske studier. Dette professoratet i greske og latinske språk beholdt han til kort tid før sin død. 
Vettori gav ut verk av Marcus Tullius Cicero, Terents, Gaius Sallustius Crispus, Aristoteles, Evripides og andre forfattere fra antikken. Han skrev latinske dikt og brev, og korresponderte med mange lærde personligheter, både i og utenfor Italia. I 1553–1569 gav han ut det 54 bind store Variae lectiones (forelesninger og kommentarer).
Pave Julius III hevet Vettori opp i grevestanden. 


== Referanser ==


== Kilder ==
Giorgio Piras: «VETTORI, Piero», treccani.it. Fra 	Dizionario Biografico degli Italiani - Volume 99 (2020).  Hentet 26. juli 2022.


== Litteratur ==
Davide Baldi: «Il greco a Firenze e Pier Vettori (1499–1585)», i  Edizioni dell'Orso, Alessandria 2014, ISBN 978-88-6274-578-9
Raphaële Mouren: «La lecture assidue des classiques: Marcello Cervini et Piero Vettori» i Patrick Gilli (red.): Humanisme et Église entre France et Italie du début du XVe siècle au milieu du XVIe siècle (= Collection de l’École française de Rome, 330). École française de Rome, Rom 2004, s. 433–463
Raphaële Mouren: The role of Florentine families in the editions of Piero Vettori, raphaele-mouren.enssib.fr
Raphaële Mouren: «La rhétorique antique au service de la diplomatie moderne: Piero Vettori et I'ambassade florentine au pape Jules III (1550)» i Le Journal de la Renaissance 2000,  volume 1 s.121-154. DOI: 10.1484/J.JR.2.301880
Salvatore Lo Re: La crisi della libertà fiorentina: alle origine della formazione politica e intellettuale di Benedetto Varchi e Piero Vettori (= Studi e testi del Rinascimento europeo, 29). Ed. di storia e letteratura, Rom 2006


== Eksterne lenker ==
(en) Piero Vettori – kategori av bilder, video eller lyd på Commons
(de) Verk av og om Piero Vettori i katalogen til det tyske nasjonalbiblioteket
(de) Verk av og om Piero Vettori i Deutsche Digitale Bibliothek
PETRUS VICTORINUS (oder Victorius, Pietro Vettori), phil-fak.uni-duesseldorf.de
Petri Victorii explicationes suarum in Catonem, Varronem, Columellam castigationum, 1542
Petri Victorii explicationes suarum in Ciceronem castigationum, 1540
Førlandsvatnet

Førlandsvatnet er en innsjø i Lund kommune i Rogaland. Den har utløp mot øst til Tverråna. Vest for vatnet ligger den nedlagte og veiløse gården Førland, som ble lagt ned på 1960-tallet.Hele Førlandsvatnet ligger innenfor Førland/Sletthei landskapsvernområde, mens østbredden og Tverrånis utløp omfattes av Tverrådalen naturreservat.


== Referanser ==
Bele kraftverk

Bele kraftverk er et vannkraftverk ved Hamnesfjorden i Surnadal kommune i Møre og Romsdal.
Det er et elvekraftverk som utnytter et fall på 377 meter i Beleelva.
Installert effekt er 2,7 MW fra en peltonturbin. Årsproduksjon er 8,5 GWh.
Clemens kraftverk AS eier 51% av Bele Kraft AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens
Hydrolink turbin Arkivert 23. august 2018 hos Wayback Machine.
Holevatnet

Holevatnet er en innsjø i Lund og Eigersund kommuner i Rogaland. Den har utløp mot sør via ei kort elv ned til Førlandsvatnet. Innsjøen har navn etter den gamle bosetningsplassen Hola helt i nord.


== Referanser ==
New Zealand under Paralympiske sommerleker 2012

New Zealand deltok under Paralympiske sommerleker 2012 i London fra 29, august til 9. september 2012. Nasjonen vant totalt 17 medaljer inklusiv seks gullmedaljer og endte på 21.-plass på medaljetabellen, 


== Tropp ==
New Zealand sendte en tropp med 23 utøvere og en sykkelpilot, som deltok i sju idretter. Det var nasjonens minste tropp siden Barcelona i 1992, delvis fordi New Zealand ikke deltok med lag i rullestolrugby og boccia.Michael Johnson, New Zealands mest fremgangsrike paralympiske skytter, bar flagget under åpningsseremonien. Sophie Pascoe, som vant seks svømmemedaljer under lekene, bar flaget under avslutningsseremonien. Tidligere paralympisk svømmer og gullmedaljevinner Duane Kale ledet delegasjonen. Den paralympiske syklisten Jayne Parsons trakk seg fra troppen etter ikke å ha klart en fysisk test som ble utført før lekene.


== Medaljevinnere ==


== Referanser ==
Taumevatn

Taumevatn er en innsjø i Sirdal kommune i Agder. Den ligger 784 meter over havet og har et areal på 0,89 km². Taumevatn er en del av Taumevassdraget, som er varig vernet mot kraftutbygging.


== Referanser ==
Taumeelva

Taumeelva er ei elv i Sirdal kommune i Agder. Den er 3,4 kilometer lang og renner fra Taumevatn til Holmevatn. Taumeelva er hovedelva i Taumevassdraget, som strekker seg fra området ved Ruvatnet i nordøst til samløpet med Sira i sørvest, med en samlet lengde på 20,5 kilometer. Vassdraget ble i 1980 varig vernet mot kraftutbygging i Verneplan II for vassdrag, og ligger som en urørt kile mellom de store kraftmagasinene Svartevatn og Rosskreppfjorden.
Hele nedbørfeltet ligger innenfor Setesdal Vesthei Ryfylkeheiane landskapsvernområde.


== Referanser ==
Call girl

En call girl, eller kvinnelig eskorte, er en prostituert som ikke inngår avtaler med kunder på gata eller arbeider i et bordell.Avtaler inngås via telefon eller nettet. Ofte annonserer Call girls sine tjenester i små annonser i magasiner og aviser, eller via internett. Mange organiseres av eskortebyrå og halliker.


== Referanser ==
Command & Conquer: Yuri’s Revenge

Command & Conquer: Yuri's Revenge er en utvidelsespakke til videospillet Command & Conquer: Red Alert 2 utviklet av Westwood Studios. Spillet ble sluppet ut i Nord-Amerika 10. oktober 2001 av EA Games. Spillets er sentrert rundt ideen om en ex-Sovjet figur med navnet Yuri som har i skjul etablert sin egen hær og er en trussel mot den frie verden.


== Handling ==
I Command and Conquer: Yuri's Revenge starter historien med at de allierte seiret i Red Alert 2. Handlinger dreier seg om Yuri, som var en fremtredende figur i Red Alert 2. Han havnet i eksil, men kommer tilbake for å ta over verden.


== Mottagelse ==
Yuri's Revenge har fått stort sett positive anmeldelser. IGN ga spillet 8,6 av 10 poeng, og sa at det ga Red Alert 2 noen virkelig imponerende forbedringer. GameSpot sa at alle de nye tingene som var med i Yuri's Revenge var ideelle eller rett og slett nødvendige for alle som likte å spille Red Alert 2, og ga spillet 8,5 av 10 poeng. GameRankings rapporterer en gjennomsnittlig score på 85 % basert på 31 anmeldelser.


== Referanser ==


== Eksterne lenker ==
(en) Command & Conquer: Yuri's Revenge hos MobyGames 
(en) Command & Conquer: Yuri's Revenge på Internet Movie Database
Live Viking Stadion 9. juni 2012

Live Viking Stadion 9. juni 2012 er et live-CD/DVD med Mods, utgitt den 30. november 2012. 
Konserten ble også utgitt på DVD 


== Sporliste ==


=== CD-versjon ===
«Gje meg litt merr» (Hummervoll/Abel Knutsen)
«Bli med oss» (Abel Knutsen)
«Fint at du vil» (Abel Knutsen)
«Ett år e gått» (Abel Knutsen)
«Alexander» (Abel Knutsen/Viig)
«Bare i nått» (Abel Knutsen)
«Hjelp meg» (Abel Knutsen)
«Militæret» (Abel Knutsen)
«Belinda» (Abel Knutsen)
«Eg vil hjem» (Hummervoll/Abel Knutsen)
«Revansj» (The Mods)
«Meg må du hilsa på» (Abel Knutsen)
«Tore Tang» (Abel Knutsen)
«Me to går alltid aleina» (Abel Knutsen)


=== DVD-versjon ===
«Gje meg litt merr» (Hummervoll/Abel Knutsen)
«Bli med oss» (Abel Knutsen)
«Fint at du vil» (Abel Knutsen)
«Ett år e gått» (Abel Knutsen)
«Reisen» (Hummervoll/Skjæveland)
«Amerika» (Knutsen/Nilsen/Skjæveland)
«Eg kom ikkje inn» (Abel Knutsen)
«Alexander» (Abel Knutsen/Viig)
«Bare i nått» (Abel Knutsen)
«Eg e så forelska/Skikkelige sjømann» (Nilsen/Abel Knutsen/Tang Wa)
«Hjelp meg» (Abel Knutsen)
«Livets roulette» (Hummervoll/Skjæveland)
«Militæret» (Abel Knutsen)
«Belinda» (Abel Knutsen)
«Eg vil hjem» (Hummervoll/Abel Knutsen)
«Revansj» (The Mods)
«Regn» (Torkild Viig)
«Meg må du hilsa på» (Abel Knutsen)
«Tore Tang» (Abel Knutsen)
«Me to går alltid aleina» (Abel Knutsen)


== Medvirkende ==


=== Musikere ===
Morten Abel - sang, gitar, låtskriver
Helge Hummervoll - sang, keyboard, piano, låtskriver
Tor Øyvind Syvertsen - gitarer, kor
Leif Nilsen - gitarer, kor, låtskriver
Runar Bjaalid - gitarer
Kurt Øyvind Olsen - gitarer, kor
Torkild Viig - bass, kor
Stene Osmundsen - trommer


=== Øvrige medvirkende ===
Sverre Kvam - munnspill
Roy Holtan - trompet
Ebbe Sivertsen - trombone
Geir Ullenes - saksofon
Craig Whitson - trommer


== Eksterne lenker ==
Live Viking Stadion 9. juni 2012
Straton fra Lampsakos

Straton fra Lampsakos (ca. 340 f.Kr. – ca. 268 f.Kr.) var en gresk filosof fra antikken innen den peripatetiske skolen.


== Liv ==
Straton studerte ved Aristoteles' skole i Athen og var deretter privatlærer for den senere kong Ptolemaios II Filadelfos i Alexandria.
Rundt 288/287 f.Kr ble Straton den tredje skolark ved Peripatos i Athen etter Aristoteles og Theofrast.


== Virke ==
Flere enn 40 av Stratons skrifter er kjent, men bare få fragmenter og beretninger er bevart.
Mens kollegene konsentrerte seg om etikk, beskjeftiget Straton seg framfor alt om naturvitenskap og fysiske spørsmål, og fikk derfor tilnavnet «Fysikeren». Han arbeidet med å forbedre og utvide Aristoteles og Theofrasts verker på ulike områder og bidro til å framheve de naturalistiske elementene i Aristoteles' lære i en slik grad at han benektet behovet for å postulere en aktiv gud for å forklare skapelsen av universet.
De største bidragene gjorde Straton innen bevegelsesteori og spørsmålet om jordas grunnleggende fysiske struktur. Til forskjell fra Aristoteles forsto han at fallende objekter akselererer, og med det nærmet han seg Galileo og Newtons lov om fritt fall, men innsikten hans hadde ingen sjanse stilt overfor  Aristoteles' enorme autoritet. 
Straton introduserte også partikkelteori i peripatetikernes naturfilosofi, sannsynligvis takket være Epikurs innflytelse.


== Metodologi ==
Straton var talsmann for en strikt empirisme, dvs. observasjon, eksperiment og en forenkling av teoribyggingen. I studiet av naturfenomener mente han at forskeren skulle innskrenke seg til «hvordan» og ikke ta «hvorfor» med i betraktning, dvs. ikke lete etter skjulte agendaer bak fenomenene. 
Siden Straton avviste guddommelige transcendente inngripener i naturen, godtok han heller ikke filosofiske føringer på vitenskapene eller metafysisk-teologiske forklaringer på naturfenomener. Slik sett var Straton en tidlig talsmann for de sentrale egenskapene ved moderne vitenskapsforståelse. Forskerne som på 1600- og 1700-tallet arbeidet for en naturvitenskap befridd for metafysikk ble derfor kalt «stratonikere».
Blant Stratons elever hører blant andre Aristarkhos fra Samos.


== Litteratur ==
Matthias Gatzemeier: «Straton» i Jürgen Mittelstraß (red.): Enzyklopädie Philosophie und Wissenschaftstheorie, bind 4, Metzler, Stuttgart, s. 103–104
Jean-Pierre Schneider: «Straton de Lampsaque» i Richard Goulet (red.): Dictionnaire des philosophes antiques, bind 6, CNRS Éditions, Paris 2016, ISBN 978-2-271-08989-2, s. 614–630
David Furley: «From Aristotle to Augustine» i Routledge History of Philosophy, 2003, bind 2, Routledge
Jonathan Irvine Israel: Enlightenment Contested: Philosophy, Modernity, and the Emancipation of Man, Oxford University Press  2006
Gravassåni

Gravassåni er ei elv i Sirdal kommune i Agder. Den er ei sideelv til Sira og har utspring fra Gravatn. Elva ble utbygd til kraftproduksjon i Sira-Kvina-utbyggingen, da Gravatn ble oppdemt og fallhøyden i elva utnyttes nå i Tjørhom kraftverk. Det uregulerte restfeltet er på 4,23 km², og elva er nå stort sett alltid tørrlagt.


== Referanser ==
Adrian Romcescu

Adrian Romcescu (født 2. januar 1956 i București, Romania) er en rumensk populærmusikksanger og -komponist.
Han studerte fiolin ved «George Enescu»-musikkgymnaset i hjembyen, og deretter ved «Ciprian Porumbescu»-musikkhøyskolen, men var mest interessert i populærmusikk. Da han var 17 år gammel, i 1973, deltok han for første gang på musikkfestivalen i Mamaia, og vant Den rumenske komponistforeningens premie med sangen «Chemarea dragostei» (Kjærlighetens kall), komponert av Marius Țeicu og med tekst av Constantin Săbăreanu. Siden har han deltatt flere ganger på festivalen, både som sanger, komponist og som jurymedlem.I midten av 1980-årene turnerte han med det rumenske bandet Sfinx i Norden.I 1986, mens han turnerte i Danmark, hoppet han av (sammen med broren, Mircea Romcescu, som også er musiker) og bodde der sammen med sin danske kone, Gitte, til 2013, da de bosatte seg i Romania. De skilte seg samme år.I 1997 komponerte han sangen Mi-e dor de tine («Jeg lengter etter deg») for Mălina Olinescu, som vant Første premie ved Musikkfestivalen i Mamaia.I 1998 komponerte han sangen Eu cred («Jeg tror») for Mălina Olinescu, som vant med den den rumenske Melodi Grand Prix-finalen.
I Romania underviser han på den private musikkskolen «The Art of Singing and Recording».


== Referanser ==


== Eksterne lenker ==
Adrian Romcescu på Discogs
SS «Independence»

SS «Independence» var et amerikansk-flagget havgående atlanterhavsskip som ble bygd i 1951 for American Export Lines. Mellom 1974 og 1982 seilte fartøyet som «Oceanic Independence» for Atlantic Far East Lines og American Hawaii Cruises, før hun ble tilbakestilt til det opprinnelige navnet. «Independence» ble deretter operert av American Global Line mellom 1982 og 1996, og igjen American Hawaii Cruises for å bli lagt opp i San Francisco i 2001.
I 2006 ble skipet omdøpt til «Oceanic», og etter å ha vært ute av drift i syv år, forlot hun San Francisco for Singapore den 8. februar 2008. Denne destinasjonen ble senere endret til Dubai. I 2009 forlot den aldrende atlanterhavsskipet Dubai under slep som «Platinum II» for opphugging i Alang, India. Etter å ha blitt avvist fra skipsopphuggeriene på grunn av farlige stoffer, ble det 58 år gamle skipet satt på grunn ved Alang. Det rustende skroget var i en så dårlig forfatning at skipet brakk i to bak skorsteinene, dette gjorde det umulig å få skipet flytende igjen, og hun ble derfor hugget på stedet.
«Independence» hadde også et søsterskip som het SS «Constitution» som sank mens hun var under slep for hugging i 1997.


== Se også ==
SS «America» (1939)
SS «Constitution»
SS «Emerald»
SS «France» (1961)
SS «United States»


== Eksterne lenker ==
(en) IMO 5160180 – kategori av bilder, video eller lyd på Commons 
(en) SS «Independence» – Den internasjonale sjøfartsorganisasjonen 
(en) SS Independence: Ghost Ship | Lost America
Storviltjakt

Storviltjakt er jakt på større viltarter, i Norden typisk arter som moskusfe, elg, hjort, rein, dåhjort, rådyr, muflon, villsvin, brunbjørn, ulv, gaupe og jerv, i andre land annet større vilt. Dette er ville dyr som ofte kalles storvilt i et samlebegrep, men grensen mellom storvilt og småvilt kan noen steder være vanskelig å definere.


== Jakthunder ==
Storvilt jaktes på mange måter, både alene og som en del av jaktlag. Det siste er mest vanlig for de største artene. I Norge må både jeger og våpen være godkjent. I Norden er det dessuten vanlig at jakten assisteres av jakthunder, typisk storvilthunder når det jaktes på større vilt. Når storvilthund inngår i jakten er det enten som bandhund eller løshund. Under jakt på mindre storvilt, som rådyr, brukes gjerne støvere, og det er mer vanlig å jakte alene.


== Ettersøkshund og skadeskyting ==
Under storviltjakt på elg, hjort og rådyr i Norge er det påbudt å ha tilgang på godkjent ettersøkshund, i tilfelle viltet skadeskytes, og både hund og fører (ekvipasjen) må være godkjent av myndighetene.I Norge har skadeskyting av vilt økt dramatisk de siste tiårene, og slike hendelser blir trolig også underrapportert. Skadeskyting har ifølge norske forskere ligget konstant på omkring 10 prosent av antallet felte dyr, til tross for en rekke tiltak i senere år for å forhindre at det skjer. Professor i biomedisin og veterinær Jon Arnemo, Høgskolen i Hedmark, mer enn antyder at «gruppepress» trolig er en betydelig årsak.


== Bestemmelser ==
I Norge er det myndighetene som bestemmer hva som er storvilt og hva som er småvilt, hvilke arter som er jaktbare, hvor mange som kan felles og til hvilke tider jakten kan utøves. Jaktretten eies imidlertid av grunneieren, jamfør § 28.(jaktrett for bruker, leie av jaktrett) i Lov om jakt og fangst av vilt (LOV-1981-05-29-38, viltloven). Slik er det også i våre naboland, Sverige, Danmark og Finland, og stort sett rundt om ellers i verden, men noen steder kan det også være lokale myndigheter eller grunneier som bestemmer, eller ingen offisiell myndighet i det heletatt.
I Norge må den som skal jakte storvilt ha løst årlig jegeravgift og avlagt obligatorisk skyteprøve for storviltjegere, godkjent av Miljødirektoratet, for å kunne drive med storviltjakt. Jegere må dessuten betale fellingsavgift til staten for hvert enkelt dyr som blir felt. Fellingsavgiften kan variere fra år til år. I tillegg kommer grunneieravgiften (hva det koster å løse jaktkort), som gjerne er den mest kostbare delen av jakten (ofte relatert til antallet felte dyr og/eller slaktevekt).


== Miljøkriminalitet ==
Jakt på storvilt er mange steder forbundet med grov miljøkriminalitet, som smugling, krypskytteri og ulovlig fangst av fredet vilt, uetisk troféjakt og svart økonomi. I Norge er det Økokrim som håndterer sånne saker, som i global målestokk har hatt en foruroligende negativ utvikling i senere tid, mens det er Statens naturoppsyn som fører tilsyn med artene. I Norden har krypskytteri på hjortevilt og fredede rovpattedyr blitt et stadig større problem for nasjonale myndigheter.


== Se også ==
Elgjakt
Hjortejakt
Bukkejakt
Afrikas fem store
Europas fem store


== Referanser ==
Saint-Gilles (Manche)

Saint-Gilles är en kommune i departementet Manche i regionen Normandie nord i Frankrike. Kommunen ligger i kantonen Marigny som tilhører arrondissementet Saint-Lô. I 2010 hadde Saint-Gilles 905 innbyggere.


== Befolkningsutvikling ==
Antall innbyggere i kommunen Saint-Gilles


== Referanser ==


== Eksterne lenker ==
(en) Saint-Gilles (Manche) – kategori av bilder, video eller lyd på Commons 
Kommunedata INSEE
Lykon fra Troas

Lykon fra Troas (ca. 300 f.Kr. – [[225 f.Kr.) var en gresk filosof.
Lykon var en disippel av Straton fra Lampsakos og etterfulgte ham som den fjerde skolark ved den peripatetiske skolen. Denne posten hadde han fra 270/268 til 226/224 f.Kr., dvs i over 40 år.Ifølge Cicero og Klemens av Alexandria skrev Lykon om grensene mellom godt og ondt. Apuleius antyder at Lykon skrev et verk om dyrenes natur.Cicero skrev i De finibus bonorum et malorum at Lykon var uvanlig veltalende til å ha så lite å si.


== Litteratur ==
Jean-Pierre Schneider: «Lycon d'Alexandrie (?) de Troade» i Richard Goulet (red.): Dictionnaire des philosophes antiques. Bind 4, CNRS Éditions, Paris 2005, ISBN 2-271-06386-8, s. 197–200 (se også s. 196)
Robert W. Sharples: «Lykon 4» i Der Neue Pauly (DNP). Bind 7, Metzler, Stuttgart 1999, ISBN 3-476-01477-0, sp. 566 f.
Kai Brodersen, Bernhard Zimmermann]] (red.): Personen der Antike. Metzler, Stuttgart, Weimar, 2004, ISBN 3-476-02023-1, s. 132.
Dorandi, Tiziano (1999). «Chapter 2: Chronology». The Cambridge History of Hellenistic Philosophy. Cambridge: Cambridge University Press. s. 53. ISBN 9780521250283. 
Diogenes Laërtius: «The Peripatetics: Lyco» i  Lives of the Eminent Philosophers 1:5. Oversatt av Robert Drew Hicks. Loeb Classical Library.


== Referanser og noter ==
Agneaux

Agneaux er en kommune i departementet Manche i regionen Normandie nord i Frankrike. Kommunen ligger i kantonen Saint-Lô-Ouest som tilhører arrondissementet Saint-Lô. I 2010 hadde Agneaux 4 087 innbyggere.


== Befolkningsutvikling ==
Antall innbyggere i kommunen Agneaux


== Referanser ==


== Eksterne lenker ==
Offisielt nettsted 
(en) Agneaux – kategori av bilder, video eller lyd på Commons 
Kommunedata INSEE
Sprint-VM på skøyter 1991

Sprint-VM på skøyter 1991, det 20. offisielle sprintverdensmesterskapet i ISU-regi, ble arrangert på Ludwig Schwabl Stadion i Inzell, Tyskland den 23. og 24. februar 1991.


== Medaljevinnere – sammenlagt ==


=== Damer ===


=== Herrer ===


== Resultater ==


=== Sammenlagt damer ===


=== Sammenlagt herrer ===


== Litteratur ==
Trond Eng, red. (november 2002). «World championships sprint 1970–2002, ladies – 1991 ( 20 ) Inzell / Ludwig Schwabl Stadion». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 43. 
Trond Eng, red. (november 2002). «World championships sprint 1970–2002, men – 1991 ( 20 ) Inzell / Ludwig Schwabl Stadion». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 159. 


== Eksterne lenker ==
(en) Sprint-VM på skøyter 1991, Senior damer – Resultatoversikt på SpeedSkatingNews.info.
(en) Sprint-VM på skøyter 1991, Senior herrer – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for damer
Resultatoversikt på SpeedSkatingStats.com en nl. for herrer
(en) Sprint-VM på skøyter 1991 resultatmeny for både damer og herrer på www.ISU.html.infostradasports.com
(en) Sammenlagt-medaljer og resultater for damer og herrer på The-Sports.org (ikke komplett og noe nasjonalitetssurr på nye og gamle nasjoner (Tyskland og Sovjetunionen), mangler fem løpere, fire kvinner: japanske K. Shimazaki, amerikanske P. Clasen som begge ble diskvalifiserte på hhv. 1. og 4. distanse og A. Hauck og japanske S. Hashimoto som ikke gikk andre dag, samt en mann nederlandske G. van den Brink som ble diskvalifisert på den andre distansen).
«World Sprint Championships 1991 (Women)» (engelsk). Skateresults.com. Arkivert fra originalen 26. februar 2010. Besøkt 1. juli 2016. 
«World Sprint Championships 1991 (Men)» (engelsk). Skateresults.com. Arkivert fra originalen 2. mars 2010. Besøkt 1. juli 2016.
Norröra

Norröra er en øy i Norrtälje kommune i landskapet Uppland, Sverige. Øya ligger i skjærgården øst for Norrtälje, helt ut mot havgapet.
Norröra ble kjent på 1960-tallet gjennom Astrid Lindgrens filmserie Vi på Saltkråkan, det alt vesentlige av serien er filmet her. Det er i dag et par familier som bor fast på øya, forøvrig er det fritidsboliger her.
Hush

Hush er en amerikansk skrekkfilm fra 2016, regissert av Mike Flanagan. Hovedrollene spilles av John Gallagher Jr., Michael Trucco og Samantha Sloyan. 


== Sammendrag ==
Maddie Young (Kate Siegel) er en ung døv forfatter som mistet hørselen i en alder av 13 år. Hun er venn med nabo Sarah (Samantha Sloyan) som en dag blir angrepet og drept av en maskert mann. Den maskerte drapsmannen innser at Maddie er døv, og han bruker dette til sin fordel. Han sniker seg inn i huset hennes, og tar mobiltelefonen hennes - som han bruker til å ta bilder av henne i smug. 
Disse fotografiene sender han til hennes bærbare datamaskin, for å gjøre henne oppmerksom på hans nærvær. Maddie innser at hun blir overvåket og forfulgt, så hun låser seg inne i huset. Mannen kutter strømmen til huset, og ødelegger bilen hennes – for å hindre at hun kommer seg unna. Kvelden og natten utvikler seg til en dødelig katt og mus-lek, og Maddie gjør gjentatte forsøk på å komme seg unna.


== Rolleliste ==
Kate Siegel som Maddie Young
John Gallagher Jr. som den maskerte mannen
Michael Trucco som Sarahs kjæreste
Samantha Sloyan som Sarah


== Eksterne lenker ==
(en) Hush på Internet Movie Database 
(fr) Hush på Allociné 
(nl) Hush på MovieMeter 
(en) Hush på AllMovie 
(en) Hush på Rotten Tomatoes 
(en) Hush på Metacritic 
Trailer, youtube.com
Gullik Gulliksen

Gullik Gulliksen kan vise til:

Gullik Gulliksen (landskapsarkitekt)
Gullik Gulliksen (selskap)
Phil Knight

Philip Hampson «Phil» Knight (født 24. februar 1938) grunnla sports- og klesmerket Nike på begynnelsen av 1970-tallet. Knight studerte ved University of Oregon, hvor han også løp for skolens friidrettslag. Treneren hans var Bill Bowerman som han senere grunnla Nike sammen med. Han annonserte 1. juli 2016 at han ville trekke seg fra sjefsstillingen for Nike og trekke seg tilbake.


== Referanser ==